

**R E P U B L I K A H R V A T S K A**

**KOPRIVNIČKO – KRIŽEVAČKA ŽUPANIJA**

**OPĆINA KLOŠTAR PODRAVSKI**

**Općinski načelnik**

KLASA: 406-01/20-01/01

URBROJ:2137/16-20-01

*Kloštar Podravski*, 02. siječnja 2020.

Na temelju Uredbe o registru državne imovine (»Narodne novine«, broj 55/11), načelnik Općine Kloštar Podravski donosi

**ODLUKU**

**o uspostavi Evidencije imovine Općine Kloštar Podravski**

1. **OPĆE ODREDBE**

Članak 1.

Ovom Odlukom propisuje se način uspostave, sadržaj, oblik i način vođenja Evidencije imovine Općine Kloštar Podravski (u daljnjem tekstu: Evidencija).

Članak 2.

Evidencija je popis nekretnina u vlasništvu Općine Kloštar Podravski. Podaci iz Evidencije ne predstavljaju javnu ispravu u smislu propisa koji uređuju upravni postupak.

Članak 3.

Evidenciju uspostavlja i vodi Općina Kloštar Podravski.

Članak 4.

Općina Kloštar Podravski i općinski načelnik ovlašteni su tražiti i koristiti podatke o imovini Općine Kloštar Podravski iz evidencije nadležnog suda za područje Općine Kloštar Podravski (zemljišno knjižni odjel), tijela državne uprave, nadležnog područnog ureda za katastar, kao i drugih javnih evidencija radi uspostave Evidencije imovine.

Članak 5.

Evidencija se javno objavljuje na internetskim stranicama Općine Kloštar Podravski.

1. **OBLIK I SADRŽAJ EVIDENCIJE**

Članak 6.

Evidencija se vodi u elektroničkom obliku koji služi za objavu na internetskoj stranici Općine Kloštar Podravski i na papirnatom mediju za pismohranu Općine Kloštar Podravski.

Članak 7.

Evidencija se sastoji od:

* popisa nekretnina,
* popisa vlasničkih udjela u trgovačkim društvima

**POPIS NEKRETNINA**

Članak 8.

Popis nekretnina sastoji se od popisa:

* građevinskog zemljišta i građevina,
* poljoprivrednog zemljišta,
* šuma i šumskog zemljišta,
* javnog vodnog dobra,
* stambenih objekata,
* poslovnih prostora,
* nerazvrstanih cesta,
* drugih nekretnina evidentiranih kao kapitalna imovina.

Članak 9.

Popis nekretnina sadržavat će podatke o nekretninama čiji je vlasnik, suvlasnik ili zajednički vlasnik, odnosno vanknjižni vlasnik Općina Kloštar Podravski, a osobito:

* broj zemljišnoknjižne čestice nekretnine,
* broj zemljišnoknjižnog uloška u koji je nekretnina upisana, te broj poduloška ako postoji,
* naziv katastarske općine gdje se zemljišnoknjižna čestica nalazi,
* površinu zemljišnoknjižne čestice,
* kulturu zemljišnoknjižne čestice,
* vrstu vlasništva na nekretnini – isključivo vlasništvo, suvlasništvo, zajedničko vlasništvo ili vanknjižno vlasništvo, udio u vlasništvu u slučaju suvlasništva ili zajedničkog vlasništva, drugi suvlasnici ili zajednički vlasnici u slučaju suvlasništva ili zajedničkog vlasništva,
* titulara vlasništva,
* podatke o teretima na nekretnini,
* podatke o sudskim sporovima koji se vode vezano za nekretninu,
* broj posjedovnog lista,
* broj katastarske čestice iz posjedovnog lista,
* naziv katastarske općine iz posjedovnog lista,
* površinu katastarske čestice iz posjedovnog lista,
* nositelja prava i udio,
* broj katastarskog plana i katastarski plan za katastarsku česticu,
* adresu katastarske čestice,
* prostorno-plansku namjenu nekretnine i prostorni plan,
* korisnika nekretnine i pravnu osnovu korištenja nekretnine,
* vrijednost nekretnine,
* druge podatke.

**POPIS VLASNIČKIH UDJELA U TRGOVAČKIM DRUŠTVIMA**

Članak 10.

* Popis vlasničkih udjela u trgovačkim društvima sastoji se od popisa:
* dionica, i
* poslovnih udjela.

Članak 11.

POPIS DIONICA

U popis dionica upisuju se dionice trgovačkih društava čiji je imatelj Općina, odnosno pravne osobe kojih je osnivač Općina. Općina Kloštar Podravski za sada nema u svom vlasništvu dionice trgovačkih društava.

12.

Popis dionica sadržavat će podatke o dionicama trgovačkih društava čiji je imatelj Općina, odnosno pravne osobe kojih je osnivač Općina, a osobito:

* naziv dioničkog društva ili pravne osobe,
* sjedište dioničkog društva,
* oznaka vrijednosnog papira,
* OIB dioničkog društva,
* temeljni kapital dioničkog društva,
* izdana količina dionica,
* nominalna vrijednost dionice,
* vlasništvo Općine u temeljnom kapitalu dioničarskog društva,
* postotak vlasništva Općine u dioničkom društvu,
* vlasništvo ostalih imatelja u temeljnom kapitalu dioničkog društva,
* postotak vlasništva ostalih imatelja u dioničkom društvu ili pravne osobe.

Članak 13.

POPIS POSLOVNIH UDJELA

U popis poslovnih udjela upisuju se poslovni udjeli trgovačkih društava čiji je suvlasnik Općina Kloštar Podravski.

Članak 14.

Popis poslovnih udjela sadržavat će podatke o poslovnim udjelima trgovačkih društava čiji je suvlasnik Općina Kloštar Podravski, a osobito:

* naziv trgovačkog društva,
* sjedište trgovačkog društva,
* OIB trgovačkog društva,
* temeljni kapital trgovačkog društva,
* vlasništvo 0pćine Kloštar Podravski u temeljnom kapitalu trgovačkog društva
* postotak vlasništva Općine Kloštar Podravski. u trgovačkom društvu
* vlasništvo ostalih imatelja u temeljnom kapitalu trgovačkog društva
* postotak vlasništva ostalih imatelja u trgovačkom društvu.

1. **UNOS PODATAKA U EVIDENCIJU**

Članak 15.

Općina Kloštar Podravski dužna je na dan donošenja Izvješća o izvršenju proračuna za prethodnu godinu izvijestiti Općinsko vijeće o nekretninama u vlasništvu Općine Kloštar Podravski koje koristi Općina, kao i o svim drugim nekretninama koje se koriste na temelju ugovora o zakupu, ugovora o najmu ili ugovora o korištenju. Sve podatke o promjenama u stjecanju, otuđenju i raspolaganju nekretninama tijekom kalendarske godine, Općina Kloštar Podravski dužna je pravovremeno ažurirati u Evidenciji, a najkasnije do 31.12. tekuće godine.

1. **DINAMIKA USPOSTAVE EVIDENCIJE**

Članak 16.

Općina Kloštar Podravski će nakon stupanja na snagu ove Odluke započeti izradu Evidencije. Evidencija će biti ustrojena najkasnije do *31.01.2020.* godine.

Nakon provjere svih podataka unesenih u Evidenciju, ista će se objaviti na internetskoj stranici Općine Kloštar Podravski.

1. **STUPANJE NA SNAGU**

Članak 17.

Ova Odluka stupa na snagu danom donošenja, a objavit će se u »Službenom glasniku Općine Kloštar Podravski« .

NAČELNIK OPĆINE KLOŠTAR PODRAVSKI

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(potpis i pečat)*